Jy is Skoongewas - Wilhelm Leuschner - Wapadrant
Herinner die mense nadruklik daaraan dat hulle hulle aan owerheid en gesag moet onderwerp, daaraan gehoorsaam moet wees en bereid moet wees om alles te doen wat goed is. 2 Hulle moet van niemand kwaadpraat nie en nie rusie soek nie. Hulle moet inskiklik wees en altyd bedagsaam teenoor almal. 3 Vroeër was ons ook onverstandig, ongehoorsaam, op die verkeerde pad, verslaaf aan allerlei begeertes en singenot; ons het ons lewe in kwaadwilligheid en jaloesie deurgebring; ons was haatlik en het mekaar gehaat. 4 Maar toe het die goedheid van God ons Verlosser en sy liefde vir die mens verskyn. 5 Hy het ons verlos, nie op grond van iets wat ons vir ons vryspraak gedoen het nie, maar op grond van sy eie ontferming. Dit het Hy gedoen deur die wedergeboorte wat die sonde afwas, en deur die Heilige Gees wat nuwe lewe gee. 6 God het die Heilige Gees oorvloedig op ons uitgestort deur Jesus Christus ons Verlosser. 7 So is ons dan deur sy genade vrygespreek en het ons erfgename geword van die ewige lewe wat ons verwag. 8 Dit is ’n betroubare woord. Daarom wil ek hê dat jy van hierdie dinge met groot nadruk moet getuig, sodat dié wat tot geloof in God gekom het, hulle op goeie werk kan toelê, werk wat goed en nuttig is vir die mense.
Wat ’n aangrypende gedeelte! Kom ons kyk vanoggend in die besonder na vers 4-7. Ons gaan dit vanoggend so bietjie anders doen deur oor elke frase apart te dink.
4 Maar toe het die :
Ons word gered deur God se goedheid. God is goed, nie wreed of kwaai nie.
Luister na Lukas 6:35: God is “goed ... vir die ondankbares en slegtes.” God is goed vir ondankbares en slegtes. Wie dink jy sou dit wees?
God is goed vir jou!
2. sy liefde vir die mens verskyn. (Filantropia)
Ons word gered deur God se liefde. Die woord wat hier vir liefde gebruik word is die woord filanqrwpiva (filantropia – “liefde vir die mens). God is lief vir mense – daarom red Hy mense.
Hoor wat sê die Here vir jou in Sefanja 3:17:
“17Die Here jou God is by [jou]. Hy is ’n magtige Verlosser. Hy is buitengewoon bly oor [jou]. Sy liefde sal [jou] rustig maak. Met uitroepe van vreugde sal Hy oor [jou] jubel.”
3. 5 Hy het ons verlos, nie op grond van iets wat ons vir ons vryspraak gedoen het nie, maar op grond van sy eie ontferming. [genade]
Ons word gered deur God se genade. Ons kan niks doen om gered te word nie. Nie my doop of my kerkbywoning of my belydenisaflegging of my kerklidmaatskap of my liefdadigheidswerk of my goeie dade kan my red nie. Net genade, net God wat sê: “Jy verdien dit nie, maar Ek gee dit vir jou ten spyte daarvan...”
Hoor wat sê Miga 7:18 en 19: “18Wie is ’n God soos U? U vergewe sonde en straf nie die sonde of die oortredings van hulle wat oorgebly het nie. U bly nie vir altyd kwaad nie, maar is liefdevol en getrou. 19U sal weer medelye hê met ons. U sal ons sonde onder u voete vertrap, dit weggooi in die diepte van die see!”
God is jou genadig!
Ons word gered deur God se weergeboorte. Ek kan nie myself red nie – die enigste manier om gered te word is om ’n nuwe mens te wees, ’n mens wat uit God gebore is. Om ’n kind te wees is nie my werk nie, dis die werk van my pa en ma. Ek het hulle DNA. ’n Gelowige het God se DNA, ’n gelowige is ’n nuwe mens.
1 Petrus 1:23: “God het immers die proses begin waardeur julle weergebore is. Hierdie weergeboorte is nie deur julle aardse ouers bewerk nie, want die lewe wat hulle julle gegee het, loop op die dood uit. Die nuwe lewe wat God gegee het, is vir ewig, want dit kom van die ewige en lewende woord van God.”
God is jou Pa – jy is weergebore!
Ons word gered deur God die Heilige Gees. Die Heilige Gees maak ons God se kinders; die Heilige Gees maak dat ons kan glo; die Heilige Gees verbind ons aan mekaar; die Heilige Gees maak ons nuut; die Heilige Gees help ons om as nuwe mense te leef; die Heilige Gees is jou!
Jy is die tempel van die Heilige Gees!
6. 6 God het die Heilige Gees oorvloedig op ons uitgestort deur Jesus Christus ons Verlosser. 7
Ons word gered deur God die Seun, Jesus Christus. Hy is die een wat al jou sonde op Hom geneem het en dit aan die kruis uitgevee het.
Markus 10:45: “45Selfs Ek, die Seun van die Mens, het immers nie gekom om gedien te word nie, maar om diens te lewer en so selfs my lewe te gee as ’n losprys vir baie mense.”
Maar meer nog – Jesus Christus woon nou in jou! Hy verlos jou steeds!
Jy is verlos! Jy het Jesus in jou!